open-index/open-wikipedia-markdown huggingface dataset:
দ্য সাটল আর্ট অব নট গিভিং অ্যা ফাক

***দ্য সাটল আর্ট অব নট গিভিং অ্যা ফাক: অ্যা কাউন্টারিনটুইটিভ এপ্রোচ টু লিভিং অ্যা গুড লাইফ*** মার্কিন ব্লগার এবং লেখক মার্ক ম্যানসন রচিত আত্ম-নির্ভর বই। এটি ম্যানসন রচিত 
দ্বিতীয় এবং শ্রেষ্ঠ বিক্রিত বই। এতে ম্যানসন যুক্তি দেন যে জীবনের সংগ্রামগুলি জীবনকে অর্থবহ করে এবং সাধারণ আত্ম-নির্ভর বইগুলির নির্বোধ ইতিবাচক দিক কার্যকর এবং সহায়ক নয়।

## প্রকাশনার ইতিহাস
২০১৩ সালের ১৩ সেপ্টেম্বর হার্পার কলিন্স পাবলিশার্সের হার্পার ওয়ান বিভাগের অধীনে বইটির মুদ্রিত সংস্করণ প্রকাশিত হয়।

জানুয়ারি ২০১৯ সালের মধ্যে বইটির ৩ মিলিয়ন কপি বিক্রি হয়েছিল।

## অভ্যর্থন
২ অক্টোবর ২০১৬ সালে, *দ্য সাটল আর্ট অব নট গিভিং অ্যা ফাক* নিউ ইয়র্ক টাইমস শ্রেষ্ঠ বিক্রয়ের তালিকায় প্রথমবারের মত "হাও-টু" এবং "সপ্তাহের বিবিধ" বিভাগের অধীনে #৬ স্থানে প্রদর্শিত হয়েছিল, এবং ১৬ জুলাই ২০১৭  সালে প্রথমবারের মত #১ স্থানে অবস্থান নিয়েছিল। ১৮ ফেব্রুয়ারি ২০১৮ সালের মধ্যে এটি ১২৮ সপ্তাহের জন্য নিউ ইয়র্ক টাইমসের শ্রেষ্ঠ বিক্রয়ের তালিকায় অর্ন্তভুক্ত ছিল।

## তথ্যসূত্র

## বহিঃসংযোগ
*
*
*
*
*
*

বিষয়শ্রেণী:আত্ম-নির্ভর বই
বিষয়শ্রেণী:২০১৬-এর নন ফিকশন বই
বিষয়শ্রেণী:ইংরেজি ভাষার বই
বিষয়শ্রেণী:আত্ম-উন্নয়নমূলক বই
হরিহরপাড়া

**হরিহরপাড়া** হল একটি ভারতের পশ্চিমবঙ্গের মুর্শিদাবাদ জেলার বহরমপুর সদর মহকুমার হরিহরপাড়া সমষ্টি উন্নয়ন ব্লকের একটি গ্রাম।

## জনসংখ্যা
ভারতের ২০১১ সালের আদমশুমারি অনুসারে, হরিহরপাড়ার মোট জনসংখ্যা ১৪,৮২৭, যার মধ্যে ৭,৫৭০ জন (৫১%) পুরুষ এবং ৭,২৫৭ জন (৪২%) মহিলা। ৬ বছরের কম বয়সী জনসংখ্যা ১,৭৬৯। হরিহরপাড়ার মোট সাক্ষরতার সংখ্যা ৯,৮৯৪ জন।

## পুলিশ কেন্দ্র
হরিহরপাড়া সিডি ব্লকের উপর হরিহরপাড়া থানার এক্তিয়ার রয়েছে।

## পরিবহন
বহরামপুর-অমতলা সড়ক লোচনমাটি ডাঙ্গাপাড়া সড়ক হরিহরপাড়ার অংশ|

## শিক্ষা
এখানে হাজী এ.কে. খান কলেজ প্রতিষ্ঠিত হয় ২০০৮ সালে। এটি কল্যাণী বিশ্ববিদ্যালয়ের অধিভুক্ত, এই কলেজ বাংলা, ইংরেজি, ইতিহাস ও শিক্ষাতে সম্মাননা কোর্স প্রদান করে। এছাড়াও স্বরুপপুর উচ্চ মাধ্যমিক বিদ্যালয়, হরিহরপাড়া উচ্চ মাধ্যমিক বিদ্যালয়, পদ্মনাভপুর সিনিয়র হাই মাদ্রাসা ও তরতিপুর উচ্চ মাধ্যমিক বিদ্যালয়, ডাঙ্গাপাড়া শিশু শিক্ষা কেন্দ্র,ডাঙ্গাপাড়া মধ্যেমিক কেন্দ্র, এই ব্লকের উল্লেখযগ্য বিদ্যালয়।

## স্বাস্থ্যব্যবস্থা
হরিহরপাড়া ব্লকের প্রাথমিক স্বাস্থ্য কেন্দ্র ২০টি বিছানা রয়েছে।

## উল্লেখযোগ্য ব্যক্তি
* নিয়ামত শেখ, হারিহারপাড়ার বর্তমান এমএলএ।
* হাজী আব্দুল হামিদ, হরিহরপাড়া বিধানসভার প্রথম বিধায়ক ১৯৫১।(ভাবতার জমিদার আব্দুল আজিজ এর পুত্র)।

## তথ্যসূত্র

বিষয়শ্রেণী:মুর্শিদাবাদ জেলার গ্রাম
গঙ্গেশোপাধ্যায়

**গঙ্গেশোপাধ্যায়** (জন্ম: দ্বাদশ শতকের শেষভাগ বা মতান্তরে ১৩শ-১৪শ শতক) নব্যন্যায়ের প্রবর্তক ছিলেন। তার বংশ পরিচয় নিয়ে দ্বিমত রয়েছে। কারও মতে, তিনি ছিলেন মৈথিলি ব্রাহ্মণ এবং বর্তমান বিহারের দ্বারভাঙ্গা থেকে বারো মাইল দক্ষিণপূর্বে কমলা নদীর তীরে কারিয়ন গ্রামে তার জন্ম। দ্বিতীয় মতে, তিনি ছিলেন সামাজিক মর্যাদায় নিকৃষ্ট শ্রেণির ব্রাহ্মণ এবং কাশ্যপগোত্রীয় *ছাদন* বংশে তার জন্ম হয়। তার পুত্র বর্ধমানের উল্লেখ অনুসারে তার প্রকৃত নাম *গঙ্গেশ্বর*।

## প্রথম জীবন
প্রথম জীবনে শিক্ষিত না হলেও পরবর্তি সময়ে শ্মশানে কালীর উপাসনা করে মহাপন্ডিত হন। আস্তিক-নাস্তিক উভয় শাস্ত্রে তার গভীর পান্ডিত্য ছিল। তার লিখিত একমাত্র গ্রন্থ *তত্ত্বচিন্তামণি* তাকে অমরত্ব দান করেছে।

## কর্মজীবন ও অবদান
তার তত্বচিন্তামনি বইটি বিশ্বের দার্শনিক সমাজেও সমাদৃত ও আলোচিত। সূক্ষ্মাতিসূক্ষ্ম বিশ্লেষণমূলক অভিনব বিচারপ্রণালী এবং পরিভাষা উদ্ভাবন করে তিনি নতুন যুগের সূচনা করেন। এর প্রভাব অপরিসীম; পরবর্তীকালে অন্যান্য শাস্ত্রের আলোচনায়ও এ পদ্ধতি অনুসৃত হয়।
## তত্বচিন্তামনি
গঙ্গেশ মূলত গৌতম ন্যায়সূত্রের প্রমাণকান্ডেরই আলোচনা করেছেন। ন্যায়সূত্র অনুযায়ী প্রমাণ চার প্রকার,
* প্রত্যক্ষ
* অনুমান
* উপমান
* শব্দ
এই চারটি প্রমাণের ওপর ভিত্তি করে তিনি চার খণ্ডে তত্ত্বচিন্তামণি (প্রত্যক্ষচিন্তামণি, অনুমানচিন্তামণি, উপমানচিন্তামণি ও শব্দচিন্তামণি) রচনা করেন। সতেরো শতক থেকে উনিশ শতক পর্যন্ত এ তত্ত্বচিন্তামণির ব্যাখ্যা রচনা করে নব্যন্যায়ের পরম্পরাকে যাঁরা ক্রমশ সমৃদ্ধতর করেছেন, তাদের মধ্যে উল্লেখযোগ্য হলেন পুত্র বর্ধমান, পক্ষধর মিশ্র,  রঘুনাথ শিরোমণি,  মথুরানাথ তর্কবাগীশ,  বাসুদেব সার্বভৌম,  জগদীশ তর্কালঙ্কার, গদাধর ভট্টাচার্য প্রমুখ। এঁদের মাধ্যমেই নবদ্বীপে ন্যায়দর্শনের প্রভূত চর্চা হয় এবং সর্বভারতে বাংলা এক বিশেষ পরিচিতি লাভ করে।

## বহির্পঠন
* বাংলাপিডিয়া

## তথ্যসূত্র

বিষয়শ্রেণী:জন্ম সাল অজানা
বেলুড় রেলওয়ে স্টেশন

**বেলুড় রেলওয়ে স্টেশন** হল  হাওড়া-বর্ধমান মেইন লাইন এবং হাওড়া-বর্ধমান কর্ড লাইনের একটি গুরুত্বপূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি লিলুয়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৬ কি.মি. দূরে স্টেশনটি অবস্থিত।

## ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 

পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 

## বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।   হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়। 

## দর্শনীয় স্থান
রামকৃষ্ণ মিশনের সদর দপ্তর বেলুড় মঠ যা গঙ্গা নদীর তীরে অবস্থিত এবং সারা বিশ্বের মানুষের কাছে এটি একটি পর্যটনকেন্দ্র এবং তীর্থযাত্রীদের গন্তব্যস্থল। স্টেশন থেকে এটি প্রায় ১.৫ কিলোমিটার দূরে অবস্থিত। ১৯৩৮ সালে স্বামী বিবেকানন্দ প্রতিষ্ঠিত করেছিলন। সারদা দেবী, রামকৃষ্ণ এবং মহান সন্ন্যাসীদের সমাধি আছে।

## তথ্যসূত্র

বিষয়শ্রেণী:হাওড়া জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:হাওড়ার ভবন ও স্থাপনা
করিম জুট মিলস লিমিটেড

**করিম জুট মিলস লিমিটেড** বাংলাদেশের ঢাকা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।

## অবস্থান
বাংলাদেশের মধ্যাঞ্চলের ঢাকা বিভাগের ঢাকা জেলার ডেমরায় এই শিল্প প্রতিষ্ঠানটি অবস্থিত।

## ইতিহাস
এই শিল্প প্রতিষ্ঠানটি ১৯৫৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

## অবকাঠামো
এই বৃহদায়তন শিল্প-কমপ্লেক্সটি ৫০.৬৮০৬ একর জায়গা জুড়ে অবস্থিত।

## কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৩,৬৪২ জন (২,২১৫ জন স্থায়ী) শ্রমিক, ১৫৩ জন কর্মচারী ও ৯৫ জন কর্মকর্তা নিয়োজিত রয়েছে।

## উৎপাদন ক্ষমতা
এই মিলে রয়েছে ২৩৬ হেসিয়ান, ২২২ সেকিং ও ৬২ সিবিসি লুম এবং গড়ে এর মাসিক উৎপাদন ক্ষমতা ২৮৩.২৫ মেট্রিক টন হেসিয়ান, ৭৯৯.২৫ মেট্রিক টন সেকিং ও ১৪৮.৭৫ মেট্রিক টন সিবিসি লুম।

## উৎপাদিত পণ্য
* কাপড়
* থলে।

## আরও দেখুন
* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

## তথ্যসূত্র

## বহিঃসংযোগ
* করিম জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।

বিষয়শ্রেণী:১৯৫৪-এ প্রতিষ্ঠিত
বিষয়শ্রেণী:বাংলাদেশের পাটকল
বৈদেশিক মুদ্রা বাজার

**বৈদেশিক মুদ্রা বাজার** (সংক্ষেপে **ফরেক্স বা** **এফএক্স**) বিশ্বব্যাপী মুদ্রা বিনিময় ও বিনিময় হার নির্ধারণের বাজারকে (বিকেন্দ্রীভুত এবং ওভার দ্য কাউন্টার মার্কেট-ওটিসি) বোঝায় যেখানে ব্যবসায়ী, বিনিয়োগকারী, সংশ্লিষ্ট প্রতিষ্ঠান এবং ব্যাংকসমূহ, বিশ্বের বিভিন্ন দেশের মুদ্রা ক্রয়, বিক্রয় এবং বিনিময় করে থাকে। ২০১৬ সালে ফরেক্সে দৈনিক লেনদেনের পরিমাণ ছিল $৫.১ ট্রিলিয়ন, ব্যাংক অফ ইন্টারন্যাশনাল সেটেলমেন্টের (BIS) ডাটা অনুযায়ী। ফরেক্স মার্কেট  হচ্ছে ডিসেন্ট্রালাইজড মার্কেট। অন্য কথায়, এখানে কোন নির্দিষ্ট স্থান নেই যেখানে বিনিয়োগকারীরা কারেন্সি ট্রেড করতে যাবে। ফরেক্স ট্রেডাররা ইন্টারনেটের মাধ্যমে বিভিন্ন ডিলারের কাছ থেকে ভিন্ন কারেন্সি পেয়ারের কোট পেয়ে থাকে। বিশ্বজুড়ে ফাইনান্স্যিয়াল সেন্টার - লন্ডন, নিউ ইয়র্ক, টোকিও, হংকং এবং সিঙ্গাপুর - এখানে নোঙ্গর হিসেবে কাজ করে বিভিন্ন ধরনের বায়ার এবং সেলারদের মধ্যে লেনদেন সম্পন্ন করতে। ইন্টারব্যাংক কারেন্সি মার্কেটে এক্সেস  পেতে হলে আপনার তা ফরেক্স ব্রোকারের মাধ্যমে পেতে হবে।

## ইতিহাস
১৯৭১ সালে ব্রেটন উডস এ চুক্তির পর, আরও বড় মুদ্রা একে অপরের বিরুদ্ধে অবাধে ভাসা করার অনুমতি দেওয়া হয়। পৃথক মুদ্রাগুলির মান পরিবর্তিত হয়, যা বৈদেশিক মুদ্রার পরিষেবা এবং ট্রেডিংয়ের প্রয়োজনীয়তা বাড়িয়ে দেয়। বাণিজ্যিক ও বিনিয়োগ ব্যাংকগুলি তাদের ক্লায়েন্টদের পক্ষে ফরেক্স মার্কেটে বেশিরভাগ ট্রেডিং পরিচালনা করে থাকে তবে পেশাদার ও ব্যক্তিগত বিনিয়োগকারীদের জন্য অন্যের বিরুদ্ধে এক মুদ্রার ট্রেডিংয়ের সম্ভাবনাও রয়েছে।

## ফরেক্স ট্রেডিং কি?
ফরেক্স বিনিয়োগ মানে হচ্ছে ফরেন এক্সচেঞ্জ আর এখানে বিনিয়োগকারী এবং স্পেকুলেটররা কারেন্সি মার্কেটে ট্রেড করে।

বিনিয়োগকারী যেমন স্টক অথবা কমোডিটিতে ট্রেড করতে পারে, একজন ইনভেস্টর কারেন্সিতেও সেভাবে ট্রেড করতে পারে এবং ২টি দেশের কারেন্সির এক্সচেঞ্জ রেটের পার্থক্যের মধ্যে দিয়ে লাভ করতে পারে।

উদাহরণস্বরূপ, ট্রেডার যদি মনে করে যে ইউরোর অবস্থান ইউএস ডলারের তুলনায় শক্তিশালী হবে, তাহলে সে ডলার সেল করে ইউরো বাই করবে।
## তথ্যসূত্র

বিষয়শ্রেণী:অর্থনীতি (সামাজিক বিজ্ঞান)
বিষয়শ্রেণী:অর্থসংস্থান
বিষয়শ্রেণী:মুদ্রা
বিষয়শ্রেণী:ই-বাণিজ্য
বিষয়শ্রেণী:বৈদেশিক মুদ্রা বাজার
গার্ডিয়্যান্স অফ দ্য গ্যালাক্সি (২০০৮-এর দল)

**গার্ডিয়্যান্স অফ দ্য গ্যালাক্সি** হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত কাল্পনিক মহাকাশভ্রমণকারী সুপারহিরো দল। ড্যান অ্যাবনেট ও অ্যান্ডি ল্যানিং বিভিন্ন ধরনের লেখক ও চিত্রশিল্পীদের দ্বারা নির্মিত বিদ্যমান ও পূর্বে সম্পর্কহীন চরিত্রদের থেকে দলটিকে পুনরায় তৈরি করেন। শুরুতে দলটির সদস্যদের তালিকায় ছিল স্টার-লর্ড, রকেট রাকুন, গ্রুট, ফাইলা-ভেল, ড্র্যাক্স দ্য ডিস্ট্রয়ার এবং অ্যাডাম ওয়ারলক।

এই মহাবিশ্বের রক্ষকরা প্রথমবারের জন্য *এনাইলেশন: কঙ্কুয়েস্ট* #৬ (এপ্রিল ২০০৮)-এ আবির্ভূত হয়। ২০১৪ সালের এই দলটির উপর একটি পূর্ণ্যদৈর্ঘ্য চলচ্চিত্রকে মুক্তি দেওয়া হয়, যা সমলোচনামূলক খ্যাতি অর্জন করে। *[[গার্ডিয়্যান্স অফ দ্য গ্যালাক্সি ভলি. ২]]* নামক উল্লেখিত চলচ্চিত্রটির একটি অনুবর্তী চলচ্চিত্র ২০১৭ সালে মুক্তি দেওয়া হয়। এই গার্ডিয়্যান্সদের দল ১৯৬৯ সালের আর্নল্ড ড্রেক ও জীন কোলান দ্বারা তৈরি কৃত আসল দলের নামটি ব্যবহার করে। এছাড়াও, দলটি অন্যান্য মার্ভেল সিনেম্যাটিক ইউনিভার্স চলচ্চিত্র *[[অ্যাভেঞ্জার্স: ইনফিনিটি ওয়ার]]* ও *[[অ্যাভেঞ্জার্স: এন্ডগেম]]*-এ আবির্ভূত হয়।

## তথ্যসূত্র

## বহিঃসংযোগ
 
* 
* মার্ভেল উইকিতে [গার্ডিয়্যান্স অফ দ্য গ্যালাক্সি](https://marvel.fandom.com/wiki/Guardians_of_the_Galaxy_(Earth-616))
* 
* 
* ডন মার্কেস্টেইন-এর টুনোপিডিয়ায় গার্ডিয়্যান্স অফ দ্য গ্যালাক্সি। সেপ্টেম্বর ১, ২০১৬ তারিখে মূল থেকে ।
শফিকুর রহমান (জেনারেল)

লেফটেন্যান্ট জেনারেল **শফিকুর রহমান** হলেন বাংলাদেশের একজন সাবেক সেনা কর্মকর্তা যিনি সেনাবাহিনীর চিফ অব জেনারেল স্টাফ (সিজিএস)-এর দায়িত্বে ছিলেন। তিনি ২০২০ সালের ৩১ ডিসেম্বর তারিখে সেনাবাহিনী হতে অবসর গ্রহণ করেন। তিনি স্পেশাল সিকিউরিটি ফোর্সের সাবেক মহাপরিচালক। তিনি সেনা সদর দফতরে ডিরেক্টর অব মিলিটারি অপারেশনস (ডিএমও) হিসেবেও দায়িত্ব পালন করেন।

## জন্ম ও শিক্ষাজীবন
রহমান ১৯৬২ সালের ৩১ ডিসেম্বর পূর্ব পাকিস্তানের শরীয়তপুর জেলায় (বর্তমানে বাংলাদেশ) জন্মগ্রহণ করেন। ২১ ডিসেম্বর ১৯৮৪ তারিখে কর্পস অব ইনফেনট্রিতে কমিশন লাভ করেন। তিনি নেদারল্যান্ডসের ওপিসিডাব্লিউ অ্যাডভান্স কোর্স, পাকিস্তান জুনিয়র স্টাফ কোর্স, ফিলিপাইনের কমান্ড অ্যান্ড জেনারেল স্টাফ কোর্স এবং রোমানিয়ায় ওপিসিডব্লিউ বুনিয়াদি কোর্স সম্পন্ন করেন। তিনি ডিফেন্স সার্ভিসেস কমান্ড এবং স্টাফ কলেজ থেকে স্নাতক হন এবং ন্যাশনাল ডিফেন্স কলেজে আর্মি ওয়ার কোর্স সম্পন্ন করেন। তিনি জাতীয় বিশ্ববিদ্যালয়ের প্রতিরক্ষা শিক্ষায় মাস্টার্স সম্পন্ন করেন । তিনি বাংলাদেশ ইউনিভার্সিটি অব প্রফেশনালস থেকে যুদ্ধ অধ্যয়নেও মাস্টার্স সম্পন্ন করেন এবং মাস্টার্সের জন্য চ্যান্সেলর পুরস্কার পান। 

## কর্মজীবন
বাংলাদেশ সেনাবাহিনীতে সুনামের সাথে বেশ কয়েকটি বড় দায়িত্ব পালন করেন। তিনি সেনা সদর দফতরে ডিরেক্টর অব মিলিটারি অপারেশনস (**ডিএমও**) হিসেবে দায়িত্ব পালন করেন। চিফ অব জেনারেল স্টাফ (সিজিএস), জিওসি -৫৫তম পদাতিক ডিভিশন, জিওসি -১৯তম পদাতিক ডিভিশন, জিওসি-২৪তম পদাতিক ডিভিশন হিসেবে দায়িত্ব পালন করেন। তিনি বাংলাদেশ মিলিটারি একাডেমী এবং স্কুল অব ইনফ্যান্ট্রি অ্যান্ড টেকটিক্সের প্রশিক্ষক ছিলেন। তিনি ডিফেন্স সার্ভিসেস কমান্ড এবং স্টাফ কলেজের একজন সিনিয়র শিক্ষক ছিলেন।  ২০১৫ সালে তিনি চট্টগ্রাম এলাকা কমান্ডার হিসেবে দায়িত্ব পালন করেন।  ২০১০ সালের ১০ এপ্রিল তিনি স্পেশাল সিকিউরিটি ফোর্স এর মহাপরিচালক নিযুক্ত হন।   ২০১৮ সালের ২৮ জুলাই তাকে লেফট্যানেন্ট জেনারেল পদে পদোন্নতি দেওয়া হয় এবং সেনাবাহিনীর চিফ অব জেনারেল স্টাফ (সিজিএস) পদে নিযুক্ত হন। 

## জাতিসংঘ মিশন
তিনি নিউইয়র্ক শহরের জাতিসংঘের সদর দফতরে বাংলাদেশের সিনিয়র সামরিক যোগাযোগ কর্মকর্তা ছিলেন।  তিনি সোমালিয়া আইতে জাতিসংঘের পাঠানো অপারেশনে বাংলাদেশ সেনাবাহিনীর অংশ ছিলেন।

## তথ্যসূত্র

বিষয়শ্রেণী:শরীয়তপুর জেলার ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী জেনারেল
বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী
বিষয়শ্রেণী:স্পেশাল সিকিউরিটি ফোর্সের মহাপরিচালক
জন ব্যারিমোর

**জন সিডনি ব্যারিমোর** (; জন্ম: ব্লিদ, ১৫ ফেব্রুয়ারি ১৮৮২ - ২৯ মে ১৯৪২) ছিলেন একজন মার্কিন অভিনেতা। তিনি মঞ্চ, পর্দা ও বেতারে অভিনয় করতেন। ব্যারিমোর পরিবারের অন্যতম সদস্য জন শুরুতে মঞ্চে কাজ করা এড়িয়ে যাওয়ার চেষ্টা করেন এবং কিছুদিন চিত্রশিল্পী হিসেবে কর্মজীবন গড়ার চেষ্টা করেন। কিন্তু ১৯০০ সালে তিনি মঞ্চে তার পিতার সাথে কাজ করেন এবং পরের বছর তার বোন ইথেলের সাথে অভিনয় করেন। ১৯০৩ সালে তিনি পূর্ণদ্যোমে তার অভিনয় জীবন শুরু করেন এবং হালকা ধরনের হাস্যরসাত্মক নাটক ও পরে গম্ভীর নাট্যধর্মী নাটকে অভিনয় করে প্রথম খ্যাতি অর্জন করেন। তিনি *জাস্টিস* (১৯১৬), *[[থার্ড রিচার্ড]]* (১৯২০) ও *[[হ্যামলেট]]* (১৯২২) নাটকে অভিনয় করে সুখ্যাতি অর্জন করেন এবং *হ্যামলেট* নাটকে তার অভিনয় তাকে "সেরা জীবিত মার্কিন বিয়োগান্ত তারকা" খ্যাতি পাইয়ে দেয়।

*হ্যামলেট* নাটকের সফলতার পর ব্যারিমোর মঞ্চনাটক ছেড়ে চলচ্চিত্রে মনোযোগ দেন। নির্বাক চলচ্চিত্র যুগে তিনি *[[ডক্টর জেকিল অ্যান্ড মিস্টার হাইড]]* (১৯২০), *[[শার্লক হোমস]]* (১৯২২) ও *দ্য সি বিস্ট* (১৯২৬) চলচ্চিত্রে অভিনয় করে জনপ্রিয়তা অর্জন করেন। এই সময়ে তিনি "গ্রেট প্রোফাইল" নামে খ্যাত হন। সবাক চলচ্চিত্র শুরু হলে তার মঞ্চনাটকের জন্য প্রশিক্ষণ লাভ করা কণ্ঠ তাকে আরও খ্যাতি অর্জন করতে সহায়তা করে এবং তার অভিনীত তিনটি চলচ্চিত্র - *গ্র্যান্ড হোটেল* (১৯৩২), *টুয়েন্টিয়েথ সেঞ্চুরি* (১৯৩৪) ও *মিডনাইট* জাতীয় চলচ্চিত্র রেজিস্ট্রিতে অন্তর্ভুক্ত হয়।

## টীকা

## তথ্যসূত্র

## গ্রন্থপঞ্জি

*
*

## বহিঃসংযোগ

* 
* 
* 
* 

বিষয়শ্রেণী:১৮৮২-এ জন্ম
বিষয়শ্রেণী:১৯৪২-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ব্যারিমোর পরিবার
বিষয়শ্রেণী:ফিলাডেলফিয়ার অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন বেতার অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন শেকসপিয়ারীয় অভিনেতা
বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি
বিষয়শ্রেণী:মার্কিন নির্বাক চলচ্চিত্র অভিনেতা
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:স্কটিশ বংশোদ্ভূত মার্কিন ব্যক্তি
হুমারিয়া তাসনীম

**হুমারিয়া তাসনীম** (জন্ম ৮ জুন ১৯৯৫) একজন আমিরাতি ক্রিকেটার। ২০১৮ আইসিসি মহিলা বিশ্ব টুয়েন্টি২০ বাছাইপর্বের সংযুক্ত আরব আমিরাত জাতীয় মহিলা ক্রিকেট দলের স্কোয়াডের জন্য তাকে জুলাই ২০১৮ তে অধিনায়ক হিসাবে ঘোষণা করা হয়। ২০১৮ সালের ৭ জুলাই সংযুক্ত আরব আমিরাতের হয়ে নেদারল্যান্ডসের বিপক্ষে বিশ্ব টুয়েন্টি২০ বাছাইপর্বের জন্য মহিলাদের টুয়েন্টি২০ আন্তর্জাতিক ম্যাচের মধ্য দিয়ে টুয়েন্টি২০ আন্তর্জাতিকে তার অভিষেক হয়।।
## ব্যক্তিগত পরিসংখ্যান
### ব্যাটিং পরিসংখ্যান

### বোলিং পরিসংখ্যান

### অন্যান্য পরিসংখ্যান

### সর্বশেষ ম্যাচ পরিসংখ্যান

## তথ্যসূত্র

## বহিঃসংযোগ
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমিরাতি ক্রিকেটার
বিষয়শ্রেণী:নারী ক্রিকেটার
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:নারী ক্রিকেট অধিনায়ক
বিষয়শ্রেণী:শারজাহের ব্যক্তি
স্মিথা হরিকৃষ্ণা

**স্মিথা হরিকৃষ্ণা** (জন্ম ৬ নভেম্বর ১৯৭৩, বেঙ্গালুরু, কর্ণাটক) একজন অবসরপ্রাপ্ত একদিনের আন্তর্জাতিক ক্রিকেটার, যিনি ভারত জাতীয় মহিলা ক্রিকেট দলকে নেতৃত্ব দিয়েছেন। তিনি একজন ডানহাতি ব্যাটসম্যান ও ডানহাতি মিডিয়াম পেসার। তিনি ভারতের হয়ে ২২টি একদিনের আন্তর্জাতিকে খেলে ২৩১ রান ও ৮টি উইকেট সংগ্রহ করেন।

২০০৭ এর জুলাইয়ে তিনি সংযুক্ত আরব আমিরাত জাতীয় মহিলা ক্রিকেট দল এর কোচিং এর দায়িত্ব নেন এবং ২০০৭ এসিসি মহিলা টুর্নামেন্টে তার কোচিং অভিষেক হয়। তার দল তিনটি ম্যাচের সবকটিতেই বিরাট ব্যবধানে হারে।

## তথ্যসূত্র

বিষয়শ্রেণী:১৯৭৩-এ জন্ম
বিষয়শ্রেণী:বেঙ্গালুরু থেকে আগত ক্রিকেটার
বিষয়শ্রেণী:ভারতীয় নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:কর্ণাটকের ক্রিকেটার
বিষয়শ্রেণী:ভারতের নারী একদিনের আন্তর্জাতিক ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:কর্ণাটকের নারী ক্রীড়াবিদ
রফিকুল ইসলাম (জেনারেল)

**মো. রফিকুল ইসলাম** বাংলাদেশ সেনাবাহিনীর অবসরপ্রাপ্ত মেজর জেনারেল এবং বর্ডার গার্ড বাংলাদেশের (বিজিবি) সাবেক মহাপরিচালক। 

## কর্মজীবন
মো. রফিকুল ইসলাম ১৯৭৬ সালের ৩০ নভেম্বর বাংলাদেশ সেনাবাহিনীর সিগন্যাল কর্পসে যোগ দেন। তিনি সামরিক অপারেশন ডিরেক্টরেট (জিএসও) হিসেবে দায়িত্ব পালন করেন। তিনি সেনাপ্রধানের সহকারী ব্যক্তিগত সচিব ছিলেন।  তিনি সিগনাল ট্রেনিং স্কুল ও কলেজের কমান্ড্যান্ট ছিলেন এবং দুটি সিগন্যাল ব্যাটালিয়নের কমান্ড্যান্ট হিসাবে দায়িত্ব পালন করেন। তিনি পদাতিক ডিভিশনের কর্নেল স্টাফ হিসেবে কাজ করেন। 

বাংলাদেশ সেনাবাহিনীর সদর দফতরে সিগন্যাল পরিচালক হিসেবে দায়িত্ব পালন করেন। তিনি প্রধানমন্ত্রীর কার্যালয়ে এবং সশস্ত্র বাহিনী বিভাগে অপারেশন পরিচালক হিসাবে দায়িত্ব পালন করেন। ১১ মে ২০১১ তারিখে তিনি বর্ডার গার্ডের মহাপরিচালক নিযুক্ত হন।  তিনি ২০০৯ সালের বাংলাদেশ রাইফেলসে বিদ্রোহীদের বিচার করার জন্য বর্ডার গার্ড বাংলাদেশের বিশেষ আদালত নং-৩ এর সভাপতিত্ব করেন।  তিনি বিডিআর ট্রাইব্যুনালের বিশেষ আদালত নং ৭ এর ও সভাপতিত্ব করেন।  ১ জুলাই ২০১১ তারিখে তিনি বাংলাদেশ সীমান্তরক্ষী বাহিনী থেকে বিদায় নেন। ১৪ জুলাই ২০১১ তারিখে তিনি অবসর গ্রহণ করেন। 

## জাতিসংঘ মিশন
১৯৯৩ থেকে ১৯৯৪ পর্যন্ত তিনি মোজাম্বিকের জাতিসংঘের অপারেশন ডেপুটি কমান্ডার হিসাবে দায়িত্ব পালন করেন।

## আরো দেখুন

* চৌধুরী হাসান সারওয়ার্দী
* মোহাম্মদ আতিকুর রহমান
* নুরউদ্দীন খান
* মো: জাহাঙ্গীর আল মুস্তাহিদুর রহমান

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:বর্ডার গার্ড বাংলাদেশের মহাপরিচালক
চাঁদপুর জেলার শিক্ষাপ্রতিষ্ঠানের তালিকা

এখানে বাংলাদেশের চাঁদপুর জেলার শিক্ষা প্রতিষ্ঠানসমূহের তালিকা দেওয়া হলো:
## বিশ্ববিদ্যালয়

## মেডিকেল কলেজ

## আইন কলেজ

## কারিগরি কলেজ

## কলেজ

## মাদ্রাসা

## মাধ্যমিক বিদ্যালয়

বিষয়শ্রেণী:চাঁদপুর জেলা
বিষয়শ্রেণী:জেলা অনুযায়ী বাংলাদেশের শিক্ষাপ্রতিষ্ঠানের তালিকা
রাজীব চক মেট্রো স্টেশন

**রাজীব চক ** দিল্লী মেট্রোর নীল ও হলুদ লাইনে অবস্থিত দিল্লির একটি মেট্রো স্টেশন। এই স্টেশনটি উপরের স্তরে নীল লাইন এবং নিম্ন স্তরে হলুদ লাইনের মধ্যে একটি স্থানান্তর কেন্দ্র।

এটি দিল্লি মেট্রো ব্যবস্থার ব্যস্ততম স্টেশনগুলির মধ্যে একটি এবং এটি দিল্লির কেন্দ্রে অবস্থিত কনট প্লেস অঞ্চলে মেট্রো রেল পরিষেবা পরিবেশন করছে। এটি প্রতিদিন ৫ লক্ষ যাত্রী পরিচালনা করে। রাজীব চৌক মেট্রো স্টেশনে প্রায়  এলাকা নিয়ে গঠিত।

অনেক ব্যবসা এবং গুরুত্বপূর্ণ ভবন, রেস্তোরাঁ এবং সিনেমাগুলি স্টেশনের পাশেই অবস্থিত। স্টেশনটি সেন্ট্রাল পার্কের নিচে নির্মিত। কনট প্লেস আনুষ্ঠানিকভাবে রাজিব চক নামে পরিচিত, ভারতের সাবেক প্রধানমন্ত্রী রাজীব গান্ধীর নামে। এটি কয়েকটি ওয়েবসাইটে বর্ণিত কোটা বিরোধী কর্মী রাজিব গোস্বামী নামে নয়। ১৯৯৫ সালের সেপ্টেম্বরে স্বরাষ্ট্র মন্ত্রণালয় আদেশ দেয় যে, ৭৫ বছর বয়সী কনট প্লেস (সিপি) রাজীব চক এবং কনট সার্কাস ইন্দিরা চক হিসেবে পরিচিত হবে।

## আরও দেখুন

* চেন্নাই সেন্ট্রাল মেট্রো স্টেশন 
* কাশ্মীরী গেট মেট্রো স্টেশন

## তথ্যসূত্র

## বহিঃসংযোগ

* দিল্লি মেট্রো রেল কর্পোরেশন লি। (অফিসিয়াল সাইট) 
* দিল্লি মেট্রো বার্ষিক প্রতিবেদন 
* 

বিষয়শ্রেণী:দিল্লি মেট্রো স্টেশন
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২০০৫-এ দিল্লিতে প্রতিষ্ঠিত
বিষয়শ্রেণী:২০০৫-এ চালু রেলওয়ে স্টেশন
সিনা ইবনে জামালী

**সিনা ইবনে জামালী** এডব্লিউসি, পিএসসি। বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি ডিরেক্টর মিলিটারি অপারেশনের এ্যাডজুটেন্ট জেনারেল। বাংলাদেশ সেনাবাহিনীর ২৪তম পদাতিক ডিভিশনের জেনারেল অফিসার কমান্ডিং, চট্টগ্রাম ও সেনা সদর দফতরের জেনারেল স্টাফ হিসেবে ছিলেন। আগস্ট ২০০৭ থেকে সেপ্টেম্বর ২০০৯ পর্যন্ত তিনি বাংলাদেশ ক্রিকেট বোর্ডের সভাপতি হিসেবে দায়িত্ব পালন করেন। বর্তমানে তিনি রেডিয়েট ফার্মাসিউটিক্যালস লিমিটেডের কর্পোরেট পরামর্শক, রেডিয়েট ডিস্ট্রিবিউশন লিমিটেড ও রেডিয়েট নিউট্রাসিউটিক্যালস লিমিটেডের এমডি ও সিইও হিসেবে কাজ করছেন।

## শিক্ষাজীবন
সিনা ইবনে জামালী মির্জাপুর ক্যাডেট কলেজে পড়াশোনা করেন। তিনি ডিফেন্স সার্ভিসেস কমান্ড এবং স্টাফ কলেজের মাস্টার্স অফ ডিফেন্স স্টাডিজ (এমডিএস) এবং ডিফেন্স সার্ভিসেস কমান্ড এবং স্টাফ কলেজ থেকে আর্মি ওয়ার কোর্স সম্পন্ন করেন। পাকিস্তান এবং মার্কিন যুক্তরাষ্ট্রের আর্মি ওয়ার কোর্স সম্পন্ন করেন।

## কর্মজীবন
তিনি দুটি পদাতিক ব্যাটালিয়নের ও একটি পদাতিক ব্রিগেড এবং একটি পদাতিক ডিভিশনের নেতৃত্ব দেন। তিনি চট্টগ্রাম পার্বত্য চট্টগ্রামে বিদ্রোহী অভিযানে অংশ নেন। তিনি সেনাবাহিনীর অ্যাডজুটেন্ট জেনারেল হিসেবে দায়িত্ব পালন করেন। তিনি বাংলাদেশ সেনাবাহিনীর কর্নেল কমান্ড্যান্ট পদে ভূষিত হন। ১৪ মে ২০০৯ থেকে ৩১ অক্টোবর ২০০৯ পর্যন্ত তিনি ন্যাশনাল ডিফেন্স কলেজের কমান্ড্যান্ট হিসেবে দায়িত্ব পালন করেন। আগস্ট ২০০৭ থেকে সেপ্টেম্বর ২০০৯ পর্যন্ত তিনি বাংলাদেশ ক্রিকেট বোর্ডের সভাপতি হিসেবে দায়িত্ব পালন করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেট প্রশাসক
বিষয়শ্রেণী:বাংলাদেশ ক্রিকেট বোর্ডের সভাপতি
বিষয়শ্রেণী:মির্জাপুর ক্যাডেট কলেজের প্রাক্তন শিক্ষার্থী
লতিফ বাওয়ানী জুট মিলস লিমিটেড

**লতিফ বাওয়ানী জুট মিলস লিমিটেড** বাংলাদেশের ঢাকা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।

## অবস্থান
বাংলাদেশের মধ্যাঞ্চলের ঢাকা বিভাগের ঢাকা জেলার ডেমরায় এই শিল্প প্রতিষ্ঠানটি অবস্থিত।

## ইতিহাস
এই শিল্প প্রতিষ্ঠানটি ১৯৫৩ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

## অবকাঠামো
এই বৃহদায়তন শিল্প-কমপ্লেক্সটি ৬২.৮৩ একর জায়গা জুড়ে অবস্থিত।

## কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৭,০৮৯ জন কর্মী নিয়োজিত রয়েছে।

## উৎপাদন ক্ষমতা
এই মিলে রয়েছে ৫০০ হেসিয়ান, ২২৫ সেকিং, ১০০ সিবিসি এবং ২০ অন্যান্য লুম এবং গড়ে এর মাসিক উৎপাদন ক্ষমতা ৪৭৫.৭৫ মেট্রিক টন হেসিয়ান, ১,২০৭.৭৫ মেট্রিক টন সেকিং, ২৩২.৭৫ মেট্রিক টন সিবিসি ও ৩৩৬ মেট্রিক টন অন্যান্য লুম।

## উৎপাদিত পণ্য
* কাপড়
* থলে।

## বাণিজ্য
১৯৮০ সালে একবার সামান্য কিছু লাভের পর সুদীর্ঘ ৩০ বছর লোকসান গুনে অবশেষে ২০১০-১১ অর্থবছরে এসে প্রতিষ্ঠানটি লাভ করেছে গড়ে ২০ কোটি ৯৭ লাখ ৯৯ হাজার টাকা। বর্তমানে এখানে উৎপাদিত পন্যের ৭০% বিদেশে রপ্তানি করে বছরে প্রায় ১২২ কোটি টাকা আয় হয় এবং অবশিষ্ট ৩০% দেশের মধ্যে বাজারজাত করা হয়।

## আরও দেখুন
* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

## তথ্যসূত্র

## বহিঃসংযোগ
* লতিফ বাওয়ানী জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।

বিষয়শ্রেণী:১৯৫৩-এ প্রতিষ্ঠিত
বিষয়শ্রেণী:বাংলাদেশের পাটকল
সারস্বত ব্রাহ্মণ

**সারস্বত ব্রাহ্মণ** হলো ভারতীয় হিন্দু ব্রাহ্মণদের একটি উপগোষ্ঠী, যারা মূলত সরস্বতী নদীর তীরবর্তী অঞ্চলে বসবাস করতো বলে ধরা হয়৷ ঋগ্বেদে উল্লেখিত সরস্বতী নদী প্রাচীন গান্ধার রাজ্যের (আফগানিস্তান) হিন্দুকুশ পর্বত থেকে উৎপন্ন এবং এর অববাহিকা আফগানিস্তান, ইরান এবং পাকিস্তানে বিস্তীর্ণ অঞ্চলে অবস্থিত যা প্রাচীন আর্যভূমি  হিসেবে পরিচিত।    রাজতরঙ্গীনিতে লিপিবদ্ধ পঞ্চগৌড় ব্রাহ্মণদের পাঁচটি বিভাগের একটি হলো এই সারস্বত ব্রাহ্মণরা। বাংলার বৈদ্যব্রাহ্মণরা, মূলত সারস্বত শ্রেণীর ব্রাহ্মণ। মূর্ধাভিষিক্ত বা ব্রহ্মক্ষত্রিয় হলো সারস্বত ব্রাহ্মণ শ্রেণির সর্বোচ্চ সম্প্রদায় যারা একই সাথে ব্রাহ্মণ্য আচার এবং ক্ষত্রিয়ের পেশা গ্রহণ করে ধর্ম ও ব্রাহ্মণকে রক্ষা করে।     

## ইতিহাস
খ্রিস্টীয় দ্বাদশ শতাব্দীতে *কলহণের* কাশ্মীরের ইতিহাস বিষয়ে রচিত রাজতরঙ্গিনী পুস্তকে বিন্ধ্য পর্বতের উত্তরভাগে অবস্থিত পাঁচ পঞ্চগৌড় ব্রাহ্মণ সম্প্রদায়ের একটিকে **সারস্বত ব্রাহ্মণ** বলে উল্লেখ করা রয়েছে৷ তারা ভারতীয় উপমহাদেশের উত্তরভাগের বিস্তীর্ণ অঞ্চল জুড়ে বসতি স্থাপন করেছিলেন৷ এদেরই মধ্যে একটি অংশ সিন্ধু প্রদেশের দক্ষিণ উপকূলভাগ ও গুজরাতের উপকূল অঞ্চলে বসবাস করতেন, যারা ১৯৪৭ খ্রিষ্টাব্দের দেশভাগের পরে বোম্বে রাজ্যে চলে আসেন৷ আরেকটি অংশ অবিভক্ত পাঞ্জাব এবং কাশ্মীর উপত্যকার বিস্তীর্ণ অঞ্চলে বাস করতেন, যারা দেশভাগের পরে পাকিস্তান ছেড়ে ভারতে চলে আসেন৷ আরেকটি অংশ, যারা *গৌড় সারস্বত ব্রাহ্মণ* নামে পরিচিত তাদের বাস বর্তমান ভারতের কোঙ্কণ উপকূল বরাবর৷

আগ্রাতে বসবাসকারী সারস্বত ব্রাহ্মণরা মনে করেন দশগ্রীব রাবণও ছিলেন সারস্বত ব্রাহ্মণ কারণ তার পিতা ছিলেন ঋষি বিশ্বশ্রবা৷

## সংস্কৃতি
### সামাজিক অবস্থা
গোয়াতে উচ্চতর চিৎপাবন ব্রাহ্মণদের কাছে সারস্বত ব্রাহ্মণরা জাতিগত শ্রেণিবিন্যাসের দিক থেকে নিকৃৃষ্ট৷ চিৎপাবনরা নিজেরা যেহেতু নিরামিষভোজী তাই তারা আমিষ ও মাংসভক্ষণকারী সারস্বত উপগোষ্ঠীর ব্রাহ্মণদের হীন চোখে দেখে৷

### খাদ্যাভ্যাস
গোয়াতে অবস্থিত সারস্বত ব্রাহ্মণরা আমিষাশী এবং তারা প্রায় সমস্ত ধরনের প্রাপ্ত মাছ ছাড়াও মুরগি ও পাঁঠার মাংস খেয়ে থাকেন৷

কর্ণাটক রাজ্যের উপকূল বরাবর বসবাসরত সারস্বত ব্রাহ্মণদের মধ্যে *গৌড় সারস্বত ব্রাহ্মণরা* হলেন মধ্ব বৈষ্ণব এবং মধ্বাচার্যের অনুগামী, অপরদিকে অন্যান্য সারস্বতরা স্মার্ত এবং শঙ্করাচার্যের অনুগামী৷ তারা অধিকাংশই নিরামিষাশী৷

কোঙ্কণ অঞ্চলের সারস্বত ব্রাহ্মণদেরকে বেশিরভাগই আমিষাশী না বলে মৎস্যভোজী বলা যেতে পারে৷ শুধু তাই নয়, উত্তর ভারতের বিভিন্ন অঞ্চলে ছড়িয়ে থাকা সারস্বত ব্রাহ্মণদের মধ্যেও এই মাছ খাওয়ার প্রবণতা অধিক দেখা যায়৷

### বিবাহ পদ্ধতি
সারস্বতরা একাধিক আলাদা আলাদা গোষ্ঠীতে বিভক্ত, যারা নিজেদের মধ্যে নিয়ম করে অন্তর্বিবাহ করে না তথা সমজাতির মধ্যে বিবাহ নিয়মবিরুদ্ধ৷ সারস্বত এবং অ-সারস্বত দের মধ্যে বর্তমানে বিবাহর হার বৃদ্ধি পেয়েছে, যদিও সারস্বতরা সাধারণত মৎস্যভোজী এবং কদাচিৎ আনুষ্ঠানিকভাবে মাংস খেয়ে থাকেন আবার অন্যান্য ব্রাহ্মণরা পুরোপুরি নিরামিষাশী৷

## তথ্যসূত্র

বিষয়শ্রেণী:ব্রাহ্মণ সম্প্রদায়
সকালবেলা (সংবাদপত্র)

**দৈনিক সকালবেলা** একটি ভারতীয় দৈনিক বাংলা পত্রিকা। এই পত্রিকাটি ১৯৯৭ সালে  যাত্রা শুরু করে। এবং ২৯ জুন ২০১০ সাল থেকে কলকাতা থেকে প্রকাশিত হতো । দৈনিক সকালবেলা সারদা গ্রুপের একটি প্রতিষ্ঠান। 

দৈনিক সকালবেলা কলকাতা, শিলিগুড়ি, দুর্গাপুর, গুয়াহাটি, আগরতলা, শিবসসাগর এবং নয়া দিল্লি থেকে প্রকাশিত হয়। সুদীপ্ত সেন পত্রিকার প্রধান সম্পাদক ছিলেন। চিট ফান্ড স্ক্যামের জন্য সুদীপ্ত সেনের গ্রেফতারের পর ২০১৩ সালের এপ্রিল মাসে সকালবেলা সহ সারদা গ্রুপের সব সংবাদপত্র বন্ধ হয়ে যায়। সারদা প্রিন্টিং অ্যান্ড পাবলিসিং প্রাইভেট লিমিটেডের মালিকানাধীন অন্য দৈনিক পত্রিকা গুলো হলোঃ  
* ইংরেজি দৈনিক দ্য বেঙ্গল পোস্ট অ্যান্ড সেভেন ব্রিস্টারস পোস্ট, 
* হিন্দি দৈনিক: প্রভাত বার্তা, 
* উর্দু দৈনিক : আজাদ হিন্দ ।

## আরো দেখুন
*বাংলা ভাষার সংবাদপত্রের তালিকা
*দৈনিক বসুমতি
*দৈনিক যুগশঙ্খ
*ভারতে সংবাদপত্রের তালিকা
*অমর উজালা

## তথ্যসূত্র

বিষয়শ্রেণী:বাংলা ভাষার সংবাদপত্র
বিষয়শ্রেণী:কলকাতার সংবাদপত্র
বিষয়শ্রেণী:ভারতের সংবাদপত্র
বিষয়শ্রেণী:পশ্চিমবঙ্গের সংবাদপত্র
বিষয়শ্রেণী:কলকাতার গণমাধ্যম
বিষয়শ্রেণী:পশ্চিমবঙ্গের বিলুপ্ত সংবাদপত্র
বিষয়শ্রেণী:২০১০-এ পশ্চিমবঙ্গে প্রতিষ্ঠিত
বিষয়শ্রেণী:২০১০-এ প্রতিষ্ঠিত প্রকাশনা
বিষয়শ্রেণী:২০১৩-এ ভারতে বিলুপ্ত
ইউনিভার্সিটি (দ্ব্যর্থতা নিরসন)

**ইউনিভার্সিটি** বলতে বুঝানো হতে পারে:

## জায়গা

* ইউনিভার্সিটি, মিনিয়াপলিস, মিনিয়াপলিস, মিনেসোটা, মার্কিন যুক্তরাষ্ট্রে একটি সম্প্রদায়
** ইউনিভার্সিটি (প্রতিবেশী), মিনিয়াপলিস, সম্প্রদায়ের মধ্যে পাশ্ববর্তী এলাকা
* ইউনিভার্সিটি, অরেঞ্জ কাউন্টি, উত্তর ক্যারোলিনা, মার্কিন যুক্তরাষ্ট্রে একটি অসম্পূর্ণ সম্প্রদায়
* ইউনিভার্সিটি (নির্বাচনী এলাকা), কেন্দ্রীয় ও পশ্চিম জেলা পরিষদ, হংকং

## শিক্ষা প্রতিষ্ঠান

* ইউনিভার্সিটি কলেজ, অক্সফোর্ড

## বিনোদন

* ''ইউনিভার্সিটি'' (অ্যালবাম), ১৯৯৫ সালের গানের অ্যালবাম।
* ইউনিভার্সিটি (দ্য সোপারানস)
* *[[দ্য সিমস ২: ইউনিভার্সিটি]]*, দ্য সিমস ২-এর প্রথম সম্প্রসারণ প্যাক (মার্চ ২০০৫ সালে মুক্তিপ্রাপ্ত)
* ইউনিভার্সিটি (চলচ্চিত্র)

## আরো দেখুন
* বিশ্ববিদ্যালয় (দ্ব্যর্থতা নিরসন)
নয়ডা সেক্টর ১৮ মেট্রো স্টেশন

**ওয়েভ নয়ডা সেক্টর ১৮** দিল্লি মেট্রোর ব্লু লাইনের একটি মেট্রো স্টেশন।  দ্য গ্রেট ইন্ডিয়া প্লেস, ডিএলএফ মল, আতা বাজার (নয়ডার রাস্তার শপিং হাব) সহ নয়াডার শপিং গন্তব্যগুলির কেন্দ্রীয় স্থান মেট্রো স্টেশনের বাইরে অবস্থিত।

## স্টেশন বিন্যাস

## সু্যোগ - সুবিধা
ওয়েভ নয়ডা সেক্টর ১৮ মেট্রো স্টেশনে উপলব্ধ এটিএমগুলি হল  ,  

## আরো দেখুন

* দিল্লি মেট্রো স্টেশনের তালিকা 
* দিল্লিতে পরিবহন 
* দিল্লি মেট্রো রেল কর্পোরেশন 
* দিল্লি উপবর্ণ রেলওয়ে 
* ভারতে দ্রুত ট্রানজিট সিস্টেমের তালিকা

## তথ্যসূত্র

## বহিঃসংযোগ

* দিল্লি মেট্রো রেল কর্পোরেশন লি। (অফিসিয়াল সাইট) 
* দিল্লি মেট্রো বার্ষিক প্রতিবেদন 
*  
* ''UrbanRail।'' ''নেট'' http://www.urbanrail.net - বিশ্বের সমস্ত মেট্রো সিস্টেমের বর্ণনা, প্রতিটি স্টেশনগুলি দেখানো একটি পরিকল্পিত মানচিত্র সহ।

বিষয়শ্রেণী:নয়ডার পরিবহন ব্যবস্থা
বিষয়শ্রেণী:দিল্লি মেট্রো স্টেশন
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২০০৯-এ চালু রেলওয়ে স্টেশন
জমিদার (দ্ব্যর্থতা নিরসন)

**[[জমিদার]]**  ভারতীয় উপমহাদেশে  **[[জমিদার|জমিদারি]]** প্রথাা চালু ছিল।

* জমিদার (সংবাদপত্র), জাফর আলী খান পরিচালিত ভারতীয় উপমহাদেশের একটি জনপ্রিয় ও প্রভাবশালী মুসলিম পত্রিকা 
* ''জমিদার'' (১৯৫২-এর চলচ্চিত্র), ১৯৫২ সালের একটি তামিল ভাষার চলচ্চত্র। 
* ''জমিদার'' (১৯৬৫-এর চলচ্চিত্র), ১৯৬৫ সালের  তেলুগু চলচ্চিত্র 
* ইরানের হরমোজগান প্রদেশের একটি গ্রামের নাম জমিদার, ইরাান 
* জমিদার মিনা, ভারতের রাজস্থান রাজ্যের একটি উপজাতি 
* মুনায়েম জমিদার, মুনায়েমর পরিবার থেকে জমিদার, এরা কমতি আরিয়া ভাইস্য জাতের অন্তর্গত।

বিষয়শ্রেণী:দ্ব্যর্থতা নিরসন পাতা
বিষয়শ্রেণী:স্থানের নামের দ্ব্যর্থতা নিরসন পাতা
আলফা (২০১৯-এর চলচ্চিত্র)

***আলফা*** ২০১৯ সালে মুক্তিপ্রাপ্ত একটি বাংলাদেশি চলচ্চিত্র যে চলচ্চিত্রে অভিনয় করেছেন আলমগীর কবির, দিলরুবা দোয়েল, হীরা চৌধুরী, এটিএম শামসুজ্জামানসহ আরো অনেকে। চলচ্চিত্রটি জাতীয় চলচ্চিত্র পুরস্কারজয়ী পরিচালক নাসিরউদ্দিন ইউসুফ পরিচালিত তৃতীয় চলচ্চিত্র। চলচ্চিত্রটি ২০১৯ সালের ২৬ এপ্রিল মুক্তি পায়। চলচ্চিত্রটি ২০২০ সালে অস্কারের ৯২তম আসরে সেরা বিদেশী ভাষার চলচ্চিত্র বিভাগে বাংলাদেশের প্রতিনিধিত্ব করে।

## কাহিনি সংক্ষেপ
ঢাকার এক রিকশা পেইন্টারকে ঘিরে চলচ্চিত্রটির গল্প আবর্তিত হয়েছে, যার চোখে ফুটে ওঠে সমাজের নানা অসঙ্গতি। যান্ত্রিক শহরে বাস্তবতার সঙ্গে তার মানিয়ে ওঠা ও অন্তর্দ্বন্দ্ব নিয়ে তার বেঁচে থাকার গল্প বর্ণিত হয়েছে চলচ্চিত্রটিতে।

## কুশীলব
* আলমগীর কবির - আলফা
* দিলরুবা দোয়েল - গোলেনূর
* হীরা চৌধুরী - হেকমত
* এটিএম শামসুজ্জামান - গন্ধ জ্যাঠা
* ইশরাত নিশাত - সুলেমানের মা
* মোস্তাফিজ নূর ইমরান - কালি
* ভাস্কর রাসা - মফিজ
* সাজ্জাদুর সাজ - পুলিশ কর্মকর্তা
* এহসানুর রহমান - ডোম সরদার
* হ্যারিস - শিব গৌরী
* তোরা - সুলেমানের স্ত্রী
* লতা - রূপা
* কলি - মালা
* বেবি - শিরিন
* নাঈমী - বকুল

শিশুশিল্পী ভূমিকায় অভিনয় করেছেন রাজু, হাবিব, ইমা ও শান্তা, এবং দোকানদারদের ভূমিকায় অভিনয় করেছেন সেতু, মিঠু বর্মণ ও জাহাঙ্গীর।

## মুক্তি
২০১৯ সালের ২০ এপ্রিল ঢাকার আগারগাঁওয়ে বাংলাদেশ ফিল্ম আর্কাইভে চলচ্চিত্রটির প্রিমিয়ার অনুষ্ঠিত হবার পর ২৬ এপ্রিল চলচ্চিত্রটি প্রেক্ষাগৃহে মুক্তি পায়।

## পুরস্কার

## তথ্যসূত্র

বিষয়শ্রেণী:২০১৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী অপরাধমূলক নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০১৯-এর কাল্পনিক চলচ্চিত্র
মোহন নগর মেট্রো স্টেশন

**মোহন নগর** মেট্রো স্টেশনটি দিল্লির মেট্রোর রেড লাইনে অবস্থিত। এটি উত্তর প্রদেশের গাজিয়াবাদের সাহেবাবাদ শিল্প এলাকায় অবস্থিত। এটি গাজিয়াবাদের প্রধান এবং ব্যস্ততম মেট্রো স্টেশন এবং বৈশালী ব্লু লাইন মেট্রোর সাথে ভবিষ্যতের সংযোগ স্থাপনের প্রস্তাব রয়েছে। গুরুত্বপূর্ণ মল, হাসপাতাল, কলেজ এবং শিল্প এলাকার পাশে অবস্থিত হওয়ায় এই মেট্রো স্টেশন আরও গুরুত্ব পূর্ণ হয়ে ওঠে। বিহার বা বৈশালীতে যাবার জন্য মানুষ মেট্রো স্টেশনের বাইরে থেকে বাস নিতে পারে, এছাড়াও গাজিয়াবাদ ও দিলশাদ গার্ডেনের বিভিন্ন স্থানে জাওয়ার জন্য স্বয়ংক্রিয় রিকশা পাওয়া যায়। 

## ইতিহাস
এই স্টেশনটি ২০১৬ সালের প্রথম দিকে ডিএমআরসি দ্বারা রেড লাইনের সম্প্রসারণে প্রস্তাবিত হয়েছিল। ২০১৮ সালের ৩০ সেপ্টেম্বর প্রকল্পটির মেয়াদ শেষ হয়েছিল, যখন উদ্বোধন অনুষ্ঠিত হয়েছিল। শেষ পর্যন্ত ২০১৮ সালের ৮ মার্চ নির্মাণ সম্পূর্ণ হয় এবং শনিবার ২০১৯ সালের ৯ মার্চ শনিবার সকাল ৮ টা থেকে বাণিজ্যিক ভাবে যাত্রীদের জন্য মেট্রো স্টেশন (রেড লাইনের পুরো নতুন শাখার সহ) খোলা হয়।

## স্টেশন বিন্যাস

## সুযোগ - সুবিধা
মোহন নগর মেট্রো স্টেশনে উপলব্ধ এটিএমগুলি হল- স্টেট ব্যাংক অফ ইন্ডিয়া, এইচডিএফসি ব্যাংক এবং পিএনবি এটিএম। ওয়ার্ড স্কয়ার মল কাছাকাছি অবস্থিত। নারিন্দর মোহন ক্যান্সার হাসপাতালও স্টেশনের কাছাকাছি। আইটিএস কলেজ, আনন্দ ইন্ডাস্ট্রিয়াল এরিয়া এবং বিখ্যাত শিব মন্দির এখানে থেকে সহজেই পৌঁছানো যায়।

## আরো দেখুন

* দিল্লি মেট্রো স্টেশনের তালিকা 
* দিল্লিতে পরিবহন 
* দিল্লি মেট্রো রেল কর্পোরেশন 
* দিল্লি উপবর্ণ রেলওয়ে 
* ভারতে দ্রুত ট্রানজিট সিস্টেমের তালিকা 
* দিল্লী পরিবহন কর্পোরেশন 
* মেট্রো সিস্টেমের তালিকা 
* জাতীয় রাজধানী অঞ্চল (ভারত) 
* গাজিয়াবাদ জেলা, উত্তরপ্রদেশ 

## তথ্যসূত্র

## বহিঃসংযোগ

* দিল্লি মেট্রো রেল কর্পোরেশন লি। (অফিসিয়াল সাইট) 
* দিল্লি মেট্রো বার্ষিক প্রতিবেদন 
*  
* ''UrbanRail।'' ''নেট'' http://www.urbanrail.net - বিশ্বের সমস্ত মেট্রো সিস্টেমের বর্ণনা, প্রতিটি স্টেশনগুলি দেখানো একটি পরিকল্পিত মানচিত্র সহ।

বিষয়শ্রেণী:দিল্লি মেট্রো স্টেশন
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:গাজিয়াবাদ জেলার রেলওয়ে স্টেশন, ভারত
বেলাল খান

**বেলাল খান** একজন বাংলাদেশী সুরকার, গায়ক ও সংগীতায়োজক। তিনি ২০১৪ সালে নেকাব্বরের মহাপ্রয়াণ চলচ্চিত্রের ‘নিশিপক্ষী’ গানের জন্য সুরকার হিসেবে জাতীয় চলচ্চিত্র পুরস্কার লাভ করেন। এছাড়া তিনি *পাগল তোর জন্য রে* গানটি দিয়ে পরিচিতি পান। তিনি নিয়মিতভাবে চলচ্চিত্র, মিক্সড অ্যালবাম এবং নাটকের টাইটেল গান তৈরি ও সেগুলোতে কণ্ঠ দিতে থাকেন।

## প্রাথমিক ও শিক্ষাজীবন
বেলাল খানের জন্ম টাঙ্গাইল জেলার সখিপুর উপজেলার নলুয়া গ্রামে। তার পিতার নাম লুৎফর রহমান খান ও মাতার নাম বেদেনা রহমান। দুই ভাই এক বোনের মধ্যে বেলাল সবার বড়। ২০০১ সালে উচ্চ মাধ্যমিক সমাপ্ত করে তিনি ঢাকা বিশ্ববিদ্যালয়ের ভাষাতত্ত্ব বিভাগে ভর্তি হন। তবে একটি বেসরকারি বিশ্ববিদ্যালয় থেকে বিবিএ ও এমবিএ সম্পন্ন করেন। বুলবুল ললিতকলা একাডেমী থেকে নজরুল সঙ্গীতের উপর চার বছর মেয়াদী কোর্স শেষ করেন।

## সঙ্গীত জীবন
বেলাল ব্যাংকে চাকরির মাধ্যমে তার কর্মজীবন শুরু করেন। পরবর্তীতে চাকরি ছেড়ে সঙ্গীত শুরু করেন। শুরুতে ‘প্রাচীর’ নামের একটি ব্যান্ড দলও গঠন করেন। এসময় স্টেজ পারফরমেন্স করতেন। ২০০৯ সালে তিনি মনির খান ও বেবী নাজনীনের একক অ্যালবামের দুটি করে গান সুর করেন। শিল্পী কিরণের *পাগল তোর জন্য রে* গানটি ২০১১ সালে চলচ্চিত্রে ন্যান্সির সঙ্গে দ্বৈত সঙ্গীতে ব্যাপক পরিচিতি পান। নেকাব্বরের মহাপ্রয়াণ চলচ্চিত্রে ‘নিশিপক্ষী’ গানের জন্য সুরকার হিসেবে জাতীয় চলচ্চিত্র পুরস্কার পান। গানটি মাসুদ পথিকের লেখা এবং মমতাজ বেগমের সুর করা।

২০১২ সালে বেলাল খানের প্রথম একক *আলাপন* প্রকাশিত হয়। তিনি চলচ্চিত্রের প্রায় ২৫টি গানে সুর করেছেন। তার সুরে কণ্ঠ দিয়েছেন বেবী নাজনীন, মমতাজ, ফাহমিদা নবী, সামিনা চৌধুরী, আলম আরা মিনু, মনির খান, কনা, ন্যান্সি, রূপরেখা ব্যানার্জি, ইমরান, লিজা, পড়শীসহ অনেকে। তার সুরে প্রকাশিত হয়েছে *জাগো বাংলাদেশ* শিরোনামের একটি গান। 
এছাড়া তিনি অনন্ত জলিলের সিনেমা *দিন: দ্য ডে*-তে মোহাম্মদ রেজা হেদায়েতির সাথে ফারসি ভাষায় ‘চে কোনাম’ শিরোনামে একটি গানে কণ্ঠ দিয়েছেন।

## অ্যালবাম
### একক অ্যালবাম
# আলাপন - ২০১২ 
# আর একটিবার 
#যাবো বাড়ি 
#অচিনপুর 
#সাঁই 

#### মিশ্র অ্যালবাম
# আড়াল ভালবাসা
#একলা প্রহর

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:২১শ শতাব্দীর বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী শিল্পী
বিষয়শ্রেণী:বাংলাদেশী সুরকার
বিষয়শ্রেণী:শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:লেজার ভিশনের শিল্পী
বিষয়শ্রেণী:১৯৮৪-এ জন্ম
আবদুল খালেক (ফুটবলার)

**আবদুল খালেক** (এছাড়াও **হাজি খালেক** নামে পরিচিত) একজন বাংলাদেশী পেশাদার ফুটবল খেলোয়াড় ছিলেন। তিনি ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন। স্বাধীন বাংলা ফুটবল দলের হয়ে খেলে মুক্তিযোদ্ধাদের সহযোগিতার জন্য তহবিল সংগ্রহ করেছিলেন।

## ব্যক্তিগত জীবন
আবদুল খালেক বাংলাদেশের সাতক্ষীরার লস্করপাড়া মহল্লায় জন্মগ্রহণ করেছিলেন। তার পাঁচ পুত্র ও তিন কন্যা সন্তান রয়েছে। পায়ে গ্যাংক্রিন আক্রান্ত হওয়ার পর তিনি দীর্ঘদিন অসুস্থ ছিলেন। ২০১৯ সালের ১৪ই জুন তারিখে চিকিৎসাধীন অবস্থায় সাতক্ষীরায় তার নিজ গ্রামে তিনি মৃত্যুবরণ করেছেন। মৃত্যুর পর মুক্তিযোদ্ধা হিসেবে রাষ্ট্রীয় মর্যাদায় তাকে দাফন করা হয়েছে।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:বাংলাদেশী ফুটবলার
অপারশক্তি খুরানা

**অপারশক্তি খুরানা** একজন ভারতীয় অভিনেতা,রেডিও জকি,টেলিভিশন উপস্থাপক।

খুরানার প্রথম বলিউড সিনেমা স্পর্টস বায়োপিক ভিত্তিক দঙ্গল যেটি ২০১৬ সালে মুক্তি পায় এবং ভারতীয় ইতিহাসে সর্বোচ্চ আয়কারি সিনেমার মধ্যে একটি।তার প্রতিভার আর নির্দশন বদ্রিনাথ কি দুলহানিয়া এবং লুকা ছুপি।যাতে খুরানা সহশিল্পির ভূমিকয় অভিনয় করেছে।তাছাড়া কমেডি ড্রামা হ্যাপি ফির ভাগ জায়েগি(২০১৮) এবং বলিউডের বক্স অফিসে সফল সিনেমা স্ত্রী(২০১৮),যার জন্য ফিল্মফেয়ার নোমিশেন পেয়েছিলেন বেস্ট সাপোর্টিং রোল বিভাগে
 তার বড় ভাই আয়ুস্মান খুরানাও একজন অভিনেতা।,তাতে তার প্রতিভার সাক্ষর পাওয়া যায়।

## প্রাথমিক জীবন এবং ব্যাকগ্রাউন্ড
খুরানা ১৯৮৭ সালে চন্ডিগড় এ অনিতা এবং পি.খুরানার ঘরে জন্মগ্রহণ করে।তিনি চন্ডিগড় এ তার প্রাথমিক এবং স্নাতক সম্পন্ন করেন। তার সাথে তিনি হরিয়ানার আন্ডার ১৯ ক্রিকেট টিম এর অধিনায়ক ছিলেন।তার ভাই আয়ুষ্মান খুরানা বলিউডের জনপ্রিয় অভিনেতা।

## চলচ্চিত্র জীবন

### ২০১৬-১৮: ক্যারিয়ার এর শুরু এবং ব্রেকথ্রু
খুরানায় সিনেমায় যাত্রা শুরু করেন নিটেস তিওয়ারি এর জিবনীভিত্তিক সিনেমা দঙ্গল(২০১৬) এর মাধ্যমে।যার গল্প মহাবির সিং ফোগাত কে নিয়ে,যে তার দুই মেয়ে গিতা এবং ববিতাকে প্রশিক্ষণ দেয়,আন্তর্জাতিক মানের মহিলা কুস্তিগির হয়ে উঠতে। মহাবির চরিত্রে অভিনয় করেন আমির খান অপরদিকে ফাতিমা সানা শেখ এবং সানিয়া মালহোত্রা তার দুই মেয়ের চরিত্রে অভিনয় করেন, এবং খুরানা অমকার এর চরিত্রে অভিনয় করেন, মহাবির এর বাতিজা। সিনেমা ক্রিটিসদের কাছ থেকে ভালো রিভিউ পায় এবং ভারতীয় ইতিহাসে সর্বোচ্চ আয়কারি সিনেমায় সামিল হয়। চলচ্চিত্রটি ২০ বিলিয়ন রুপি
(ইউএস$২৯০মিলিয়ন) আয় করে। সিনেমটির জন্য খুরানা স্ক্রিম বেস্ট মেল এক্টার ডেভিউ এওয়ার্ড লাভ করেন।

সসান্ট খাইতান পরিচালিত রোমান্টিক কমেডি।সিনেমা বদ্রীনাথ কি দুলহানিয়া খুরানার পরবর্তি সিনেমা।যেখানে তিনি বরুণ ধবন এবং আলিয়া ভাট এর সাথে অভিনয় করেন।

## ব্যক্তিগত জীবন
খুরানার বাবা একজন জ্যােতিষী এবং মা গৃহিণী।

## চলচ্চিত্রতালিকা

## পুরস্কার এবং মনোনোয়ন

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:চণ্ডীগড়ের অভিনেতা
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় বেতার উপস্থাপক
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:১৯৮৬-এ জন্ম
বিষয়শ্রেণী:১৯৮৭-এ জন্ম
বিষয়শ্রেণী:বর্মী বংশোদ্ভূত ভারতীয় ব্যক্তি
বিষয়শ্রেণী:স্ক্রিন পুরস্কার বিজয়ী
সাদি মহম্মদ

**সাদি মহম্মদ** (; ৪ঠা অক্টোবর ১৯৫৭ – ১৩ই মার্চ ২০২৪) ছিলেন একজন বাংলাদেশি রবীন্দ্রসঙ্গীত শিল্পী ও সুরকার। তিনি সাংস্কৃতিক সংগঠন *রবিরাগের* পরিচালক ছিলেন। ২০১৫ সালে তিনি বাংলা একাডেমি রবীন্দ্র পুরস্কার লাভ করেন।

## শিক্ষা ও কর্মজীবন
মুক্তিযুদ্ধের পর ১৯৭৩ সালে বাংলাদেশ প্রকৌশল বিশ্ববিদ্যালয়ের সিভিল ইঞ্জিনিয়ারিং বিভাগে ভর্তি হন সাদি মহম্মদ।  তবে সেখানে পড়াশুনা চালিয়ে যান নি। পরে তিনি বৃত্তি পেয়ে ১৯৭৫ সালে সংগীত বিষয়ে শান্তিনিকেতনে পড়ার সুযোগ পান। এরপর বিশ্বভারতী থেকে রবীন্দ্রসঙ্গীতে স্নাতক ও স্নাতকোত্তর ডিগ্রি নেন। সেখানে শান্তিদেব ঘোষ ও কণিকা বন্দ্যোপাধ্যায়ের কাছে গান শেখেন তিনি। 

২০০৭ সালে *আমাকে খুঁজে পাবে ভোরের শিশিরে* অ্যালবামের মাধ্যমে তিনি সুরকার হিসেবে আত্মপ্রকাশ করেন। ২০০৯ সালে তার *শ্রাবণ আকাশে* ও ২০১২ সালে তার *সার্থক জনম আমার* অ্যালবাম প্রকাশিত হয়।

এছাড়াও তিনি সাংস্কৃতিক সংগঠন রবিরাগের পরিচালক হিসেবে কর্মরত ছিলেন।

## পুরস্কার
২০১২ সালে তাকে আজীবন সম্মাননা পুরস্কার প্রদান করে চ্যানেল আই। ২০১৫ সালে বাংলা একাডেমী তাকে রবীন্দ্র পুরস্কার প্রদান করে।

## ব্যক্তিগত জীবন
১৯৭১ সালে স্বাধীনতাবিরোধী শক্তি হত্যা করে তার বাবা সলিমউল্লাহকে। তার বাবার নামে ঢাকার মোহাম্মদপুরের সলিমউল্লাহ রোডের নামকরণ করা হয়। সাদি মহম্মদের ছোট ভাই শিবলী মোহাম্মদ বাংলাদেশের একজন নৃত্যশিল্পী।

সাদি মহম্মদ অবিবাহিত ছিলেন।

## মৃত্যু

সাদি মহম্মদ ২০২৪ সালের ১৩ই মার্চ আত্মহত্যা করেন। এদিন সন্ধ্যায় তার ঝুলন্ত মরদেহ উদ্ধার করা হয়। তার ছোট ভাই শিবলীর ভাষ্য, সাদি তার ঘরে তার তানপুরা যন্ত্রে সঙ্গীত অনুশীলন করছিলেন এবং পরে দরজা ভেঙ্গে তার ঝুলন্ত মরদেহ উদ্ধার করা হয়। শিবলী আরও বলেন, ২০২৩ সালের জুলাই মাসে তাদের মা জেবুন্নেসা সলিমুল্লাহ মারা যাওয়ার পর থেকে সাদি মানসিক যন্ত্রণায় ভুগছিলেন।

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী সুরকার
বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী গায়ক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশে আত্মহত্যা
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:শিল্পকলা পদক বিজয়ী
ভানেসা ওয়াট্‌স

**ভানেসা নাকেইতা ওয়াট্‌স** (জন্ম ১২ আগস্ট ১৯৮৭) একজন জ্যামাইকান ক্রিকেটার যিনি ওয়েস্ট ইন্ডিজ মহিলা ক্রিকেট দলের প্রতিনিধিত্ব করেন।

ভানেসা একটি মহিলাদের একদিনের আন্তর্জাতিক ক্রিকেট এবং চারটি মহিলাদের টুয়েন্টি২০ আন্তর্জাতিক ম্যাচ খেলেন।

## তথ্যসূত্র

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জ্যামাইকান নারী ক্রিকেটার
বিষয়শ্রেণী:ওয়েস্ট ইন্ডিয়ান মহিলা ক্রিকেটার
বিষয়শ্রেণী:ওয়েস্ট ইন্ডিজের নারী একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের নারী ক্রিকেটার
গ্লেইড ইন্টারফেস ডিজাইনার

**গ্লেইড ইন্টারফেস ডিজাইনার** জিটিকে+-এর জন্যে গ্রাফিক্যাল ইউজার ইন্টারফেস বিল্ডার, যাতে গ্নোম-এর জন্যে আলাদা উপাদানসমূহ রয়েছে। তৃতীয় সংস্করণে গ্লেড এখন প্রোগ্রামিং ভাষা থেকে স্বাধীন এবং কোন কাজের জন্যে কোড নয়, বরঞ্চ ব্যবহার করে এক্সএমএল ফাইল, তারপর সেটা উপযুক্ত বাইন্ডিং সহ ব্যবহার করা হয়।

গ্লেড গ্নু জেনারেল পাবলিক লাইসেন্সের অধীনে বিতরণকৃত একটি ফ্রি সফটওয়্যার।

## তথ্যসূত্র

## বহিঃসংযোগ

* 
* 
* ম্যাকওএসের জন্যে বাইনারিসমূহ 

বিষয়শ্রেণী:ফ্রি কম্পিউটার লাইব্রেরিসমূহ
বিষয়শ্রেণী:গ্নোম ডেভেলপার টুল
বিষয়শ্রেণী:জিটিকে
বিষয়শ্রেণী:ব্যবহারকারী ইন্টারফেস মার্কআপ ভাষাসমূহ
বিষয়শ্রেণী:মুক্ত কম্পিউটার গ্রন্থাগার
বুলন্দ দরওয়াজা

**বুলন্দ দরওয়াজা** (, ), ভারতের একটি ঐতিহাসিক স্থাপত্য। বিশ্বের উচ্চতম এই দরজা ভারতের উত্তরপ্রদেশ রাজ্যের ফতেপুর সিকরিতে অবস্থিত। ১৬০১ খ্রিষ্টাব্দে মুঘল বাদশা আকবর এটি তৈরি করেন। বুলন্দ শব্দের অর্থ মহান বা উচ্চ। অর্থাৎ এর অর্থ 'মহান দ্বার'। গুজরাত জয় উপলক্ষে সম্রাট আকবর এটি নির্মাণ করেন। আগ্রা থেকে ৪৩ কিমি দূরে অবস্থিত ফতেপুর সিক্রি মহলের প্রবেশের এটিই মূলদ্বার। অপর দ্বারটির নাম বাদশাহী দরওয়াজা।

## স্থাপত্য
এই দরজার কাঠামোটি লাল ও হলুদ বেলেপাথরে নির্মিত। এর গায়ে আবার সাদা কালো মার্বেল দিয়ে নকশা করা আছে। এটি মাটি থেকে প্রায় ৫৪ মিটার লম্বা। দরজা পর্যন্ত পৌঁছোতে ৪২ টি সিঁড়ির ধাপ উঠতে হয়। দরজার পাল্লাগুলিতে কাঠের কারুকার্য করা আছে। দরজার মাথায় একসারি প্যারাপেট আর তার পিছনে তিনটে ছত্রী রয়েছে। দরজার ওপরের ছাদে সামিয়ানা হিসেবে হয়তো এগুলো ব্যবহৃত হত। খিলানটিতে মূলত তিনটি দ্বার বর্তমান, যেগুলোর গায়ে কারুকার্য করা এবং এর ওপরে তিনটি করে দ্বারমুখ করা।

দরজার পুবদিকের খিলানের গায়ে পার্সিলিপিতে আকবরের গুজরাত জয়ের কথা লেখা। মুঘল স্থাপত্যে তৈরী মূল খিলানটির গায়ে লেখা লিপি থেকে আকবরের উদার ধর্মনীতির পরিচয় পাওয়া যায়।

## খোদিত লিপি
মূল দ্বারটির গায়ে খোদাই করা লেখাটির অর্থ হল, হযরত ঈশা বলেছেন, পৃথিবী একটা সেতুমাত্র। এর ওপর দিয়ে পার হয়ে যাও কিন্তু এখানে স্থায়ী বাসা বাঁধতে যেয়ো না। কেউ হয়তো অনন্তকাল এখানে থাকতে চায়, কিন্তু এই জীবন এক ঘণ্টার বেশি স্থায়ী নয়। তাই বাকি জীবনটা ঈশ্বরের প্রার্থনায় কাটাও।

কুরআনের কিছু আয়াত এর গায়ে খোদাই করা আছে। শেখ সেলিম চিস্তির শিষ্য খাজা হুসেন চিস্তি সেগুলি খোদাই করেছিলেন।

## তথ্যসূত্র

## বহিঃসংযোগ

বিষয়শ্রেণী:মুঘল স্থাপত্য
বিষয়শ্রেণী:আগ্রা জেলার ভবন ও স্থাপনা
বিষয়শ্রেণী:ভারতের তোরণ
বিষয়শ্রেণী:ফতেহপুর সিক্রি
বিষয়শ্রেণী:ভারতে বেলেপাথরের ভবন
বিষয়শ্রেণী:মুঘল_তোরণ
বালি রেলওয়ে স্টেশন

**বালি রেলওয়ে স্টেশন** হল  হাওড়া-বর্ধমান মেইন লাইন এবং হাওড়া-বর্ধমান কর্ড লাইনের একটি গুরুত্বপূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি বালি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৮ কি.মি. দূরে স্টেশনটি অবস্থিত।

## ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 

পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 

## বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।   হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়। 

## তথ্যসূত্র

## বহিঃসংযোগ

বিষয়শ্রেণী:হাওড়া জেলার রেলওয়ে স্টেশন
বিষয়শ্রেণী:১৮৫৪-এ চালু রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:১৮৫৪-এ ভারতে চালু রেলওয়ে স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
অন্ধ্রপ্রদেশ উচ্চ আদালত

**অন্ধ্রপ্রদেশ উচ্চ আদালত** হল অন্ধ্রপ্রদেশ রাজ্যর উচ্চ আদালত। উচ্চ আদালতের আসন অন্ধ্রপ্রদেশের রাজধানী অমরবতীতে অবস্থিত।  বর্তমানে উচ্চ আদালতের জন্য ব্যবহৃত আদালত কমপ্লেক্সটি "জুডিসিয়াল কমপ্লেক্স" হিসাবে নামকরণ করা হয়েছে এবং স্থায়ী উচ্চ আদালত ভবন উদ্বোধনের পরে "সিটি সিভিল কোর্ট"-এর জন্য এটি ব্যবহার করা হবে। 

## ইতিহাস
এটি ১৯৫৪ সালে অন্ধ্ররাজ্য মাদ্রাজ প্রেসিডেন্সি থেকে গঠিত হওয়ায় সময় এটি প্রতিষ্ঠিত হয়। অন্ধ্র রাজ্য সাথে হায়দ্রাবাদ রাজ্যের সঙ্গে মিলিত হয়ে অন্ধ্রাপ্রদেশ গঠনের পর ১৯৫৬ সাল পর্যন্ত কোর্টটি প্রথমে গুন্টুর শহরে থেকে পরিচালিত হত। তারপরে উচ্চ আদালতটি রাজ্যের রাজধানী হায়দ্রাবাদ থেকে কাজ শুরু করে। তবে, অন্ধ্রপ্রদেশ পুনর্গঠন আইন ২০১৪ অনুসারে অন্ধ্রপ্রদেশকে তেলঙ্গানা ও অন্ধ্র প্রদেশে বিভাজন করার পর, অন্ধ্র প্রদেশের নতুন উচ্চ আদালত তৈরি করা না পর্যন্ত হায়দ্রাবাদে বিচারাধিকারের উচ্চ আদালতটিকে সাধারণ আদালত হিসাবে গঠন করা হয়েছিল। পরে রাষ্ট্রপতির আদেশ অনুসারে, অন্ধ্রপ্রদেশ পুনর্গঠন আইন ২০১৪-এর অধীনে ১ জানুয়ারি ২০১৯ সালে অন্ধ্র প্রদেশের উচ্চ আদালত প্রতিষ্ঠিত হয়। উচ্চ আদালতের আসন অন্ধ্রপ্রদেশ রাজধানী অমরবতী এবং এটি ভারতের প্রথম বিচার শহর।

## ভূগোল
অন্ধ্রপ্রদেশ উচ্চ আদালত অমরাবতীর আশপাশের নীলপাদুর বিচার শহরে অবস্থিত।  এটি&nbsp; কৃষ্ণ নদী থেকে ৬.৪ কিমি দূরত্ব অবস্থিত।

## গঠন

### বিচারিক কমপ্লেক্স
থাম্ব|অন্ধ্র প্রদেশের উচ্চ আদালত নির্মাণাধীন (জানুয়ারী ২০১৮)
এটি একটি জি+২ গঠন, যা জি+ ৫ পর্যন্ত বাড়ানো যেতে পারে। ভবনটি ২৩ টি কক্ষ নিয়ে গঠিত, যা ২২ লাখ বর্গফুট এলাকা জুড়ে বিস্তৃত। এটি ১৫৭.৩ কোটি টাকা খরচে ৪ একর জমিতে নির্মিত হয়। এই ভবনটি ভারতের বৃহত্তম বহু-জাতীক সংস্থা লারসেন অ্যান্ড টুবরো লিমিটেড দ্বারা নির্মিত হয়। 

### স্থায়ী উচ্চ আদালত
এটি নির্মিত হবে ২২ একর এলাকা জুড়ে, যাতে ১২২ লাখ বর্গফুট এলাকা থাকবে। এটিতে প্রথম পর্যায়ে ৩৬ টি আদালত হল থাকবে, পরে অতিরিক্ত ২৪ টি হল যোগ করা হবে। উভয় পর্যায় যথাক্রমে ২০২২ এবং ২০৩৬ সালে সম্পন্ন করা হবে বলে আশা করা হচ্ছে। এই ভবনটির আনুমানিক ব্যয় ১,৪০০ কোটি টাকা। এপিসিআরডিএ কর্তৃক শাপুরজি পলনজী গোষ্ঠীকে নির্মাণের চুক্তি দেওয়া হয়েছে। 

## প্রধান বিচারপতির তালিকা

## বর্তমান বিচারক
কেন্দ্রীয় সরকার ১ জানুয়ারি ২০১৯ সাল থেকে বিজ্ঞপ্তি বলে অমরাবতীকে প্রধান আসন করে অন্ধ্রপ্রদেশের জন্য একটি নতুন উচ্চ আদালত গঠনের সূচনা করে।

"সংবিধানের অনুচ্ছেদ ২১৪ এবং ভারতের সুপ্রীম কোর্ট কর্তৃক জারি করা আদেশ এবং অনুচ্ছেদ অনুযায়ী ভূষিত ক্ষমতাবলে (ক) ধারা ৩০-এর (১) উপ ধারা, ধারা ৩১-এর (১) উপ-ধারা ও অন্ধ্রপ্রদেশ পুনর্গঠন আইন ২০১৪-এর ৩১ ধারা (২) এর উপ-ধারায় রাষ্ট্রপতি অন্ধ্রপ্রদেশ রাজ্যে ১ লা জানুয়ারি ২০১৯ সাল থেকে অন্ধ্রপ্রদেশের জন্য পৃথক উচ্চ আদালত গঠন করে, অমরাবতীতে উচ্চ আদালতের প্রধান আসন গঠিত হয় এবং হায়দ্রাবাদ উচ্চ আদালত তেলঙ্গানার রাজ্য উচ্চ আদালতে পরিণত হয়।"

## তথ্যসূত্র


বিষয়শ্রেণী:অন্ধ্রপ্রদেশ সরকার
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২০১৯-এ অন্ধ্রপ্রদেশে প্রতিষ্ঠিত
সানিয়া মালহোত্রা

**সানিয়া মালহোত্রা** (জন্ম: ২৫ ফেব্রুয়ারি ১৯৯২) একজন ভারতীয় অভিনেত্রী, যিনি হিন্দি চলচ্চিত্রে কাজ করেন। তিনি হিন্দি চলচ্চিত্রে কাজ করা শুরু করেন নিতেশ তিওয়ারির জীবনী ভিত্তিক চলচ্চিত্র *[[দঙ্গল]]* (২০১৬) এর মাধ্যমে, যেখানে তিনি ববিতা কুমারির চরিত্রে অভিনয় করেন। তিনি জীবনীমূলক স্পোর্টস ফিল্ম *[[দঙ্গল]]* (২০১৬) এবং কমেডি *[[বাধাই হো]]* (২০১৮) এর সহকারী ভূমিকার মাধ্যমে তার কর্মজীবন শুরু করেন, উভয়ই সর্বোচ্চ আয়কারী ভারতীয় চলচ্চিত্রের মধ্যে স্থান পায় ।

মালহোত্রা ফটোগ্রাফ (২০১৯) এবং ব্ল্যাক কমেডি লুডো (২০২০) নাটকে তার ভূমিকার জন্য শ্রেষ্ঠ অভিনেত্রীর জন্য ফিল্মফেয়ার সমালোচক পুরস্কারের জন্য মনোনয়ন পেয়েছিলেন এবং শকুন্তলা দেবী (২০২০), প্যাগ্লাইট (২০২১) স্ট্রিমিং ফিল্মগুলিতে অভিনয়ের জন্য প্রশংসাও পেয়েছিলেন। লাভ হোস্টেল (২০২২) এবং কাঁঠাল (২০২৩) এরপর থেকে তিনি অ্যাকশন ফিল্ম জাওয়ান (২০২৩) এ একটি সহায়ক ভূমিকা পালন করেছেন।

## প্রাথমিক জীবন
সানিয়া মালহোত্রা দিল্লির পাঞ্জাবি পরিবারে জন্মগ্রহণ করেন। তিনি রায়ান ইন্টারন্যাশনাল স্কুল, ময়ুর বিহার, দিল্লী হতে প্রাথমিক এবং জার্জি কলেজ অফ দিল্লী ইউনিভার্সিটি হতে স্নাতক সম্পন্ন করেন।

## কর্মজীবন

স্নাতক সম্পন্ন করার পর মালহোত্রা ড্যান্স আপাতবাস্তব টেলিভিশন অনুষ্ঠান *ড্যান্স ইন্ডিয়া ড্যান্স* এ অংশ নিয়েছিলেন।এরপর তিনি মুম্বাই চলে আসেন এবং বিভিন্ন জায়গার অডিশন দিতে শুরু করেন।এরপর একদিন কাস্টিং ডিরেক্টর মুকেশ ছাবড়ার কল আসে এবং তিনি নিতেশ তিওয়ারির জিবনীভিত্তিক সিনেমা *[[দঙ্গল]]* (২০১৬-এর চলচ্চিত্র) এর জন্য সিলেক্ট হয়ে যায়, ফাতিমা সানা শেখ এর সাথে তিনি এতে নতুন ছিলেন।

তাছাড়া তিনি আমির খান এর চলচ্চিত্র *[[সিক্রেট সুপারস্টার]]* এর 'সেক্সি বালিয়ে' গান এর কোরিয়গ্রাফিও করেছিলেন।

দুই বছর গ্যাপ দেওয়ার পর মালহোত্রা বিশাল ভরদ্বাজ এর চলচ্চিত্র 'পটাখা'য় অভিনয় করেন, রাধিকা মদন এর সাথে। চলচ্চিত্রটির কাহিনী দুই বোনকে নিয়ে।

মালহোত্রা এরপর অনুরাগ বসুর সংহত চলচ্চিত্র *লুডোতে* অভিনয় করার জন্য চুক্তিবদ্ধ হোন। এরপর তিনি অনু মেনন পরিচালিত জিবনীভিত্তিক চলচ্চিত্র "শকুন্তলা দেবীতে" অনুপমা ব্যানার্জির চরিত্রে অভিনয়ের জন্য চুক্তিবদ্ধ হোন, এতে নাম ভূমিকায় বিদ্যা বালান অভিনয় করেন এবং এরপর তিনি হাস্যরসাত্মক চলচ্চিত্র "পাগলায়েট" এ অভিনয় করেন।

## চলচ্চিত্র তালিকা

## পুরস্কার ও সম্মাননা

## তথ্যসূত্র

## বহিঃসংযোগ

* 

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দিল্লির অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:পাঞ্জাবি নারী